stanford-oval/wikipedia huggingface dataset:
ศรคีรี ศรีประจวบ
ประวัติ

ศรคีรี เล่าถึงประวัติของตัวเองเอาไว้เมื่อ พ.ศ. 2515 ว่า
บ้านเกิดผมเลขที่ 13 บ้านหนองอ้อ ต.
บางกระบือ อำเภอบางคนที จังหวัดสมุทรสงคราม พ่อผมชื่อมั่ง แม่ชื่อเชื้อ ผมมีพี่น้อง 6 คน ผมเป็นคนสุดท้อง ชื่อจริงผม
ชื่อ สงอม ทองประสงค์ (ชื่อเล่น: น้อย) เกิดวันที่ 4 มีนาคม 2478[ต้องการอ้างอิง] (แต่ตามหนังสือ "คีตกวีลูกทุ่ง ไพบูลย์ บุตรขัน" ระบุว่าเกิดปี 2489) ป.4 ที่โรงเรียนพรหมสวัสดิ์สาธร (โรงเรียนวัดตะโหนดราย ในปัจจุบัน)
จบมาก็ช่วยแม่ปาดตาล (มะพร้าว) ปีนต้นตาลทุกวันมันเหนื่อยก็เลยหยุดพักบนยอดตาล เพื่อไม่ให้เสียเวลาผมก็ร้องเพลงบนยอดตาลจนหายเหนื่อยแล้วค่อยทำงานต่อ เพลงที่ชอบร้องก็มี "เสือสำนึกบาป", "ชายสามโบสถ์" เพราะตอนนั้นเพลงของคำรณ สัมบุญณานนท์ ฮิตเป็นบ้าเลย  ตอนนั้นอยากเป็นนักร้องใจแทบขาด เวลาวงดนตรีของ พยงค์ มุกดา มาแสดงใกล้บ้าน ผมจะไปสมัครร้องให้ครูพยงค์ฟัง แกบอกว่าให้ไปหัดร้องมาใหม่ พยายามอยู่ 2 ครั้งครูพยงค์บอกว่ายังไม่ดี ผมเลยเลิกไปเอง จากนั้นพออายุ 20 ปี บวชได้พรรษาหนึ่งก็สึก พ่อแม่ผมไปซื้อไร่ที่ อ.ปราณบุรี จ.ประจวบคีรีขันธ์ โน่น ตอนนั้นเขากำลังทำไร่สับปะรดกัน
[ต้องการอ้างอิง]
แต่ประวัติอีกกระแสบอกว่า เพราะรักครั้งแรกเป็นพิษขณะที่บวช  เมื่อว่าที่พ่อตาให้ลูกสาวแต่งงานกับชายอื่น เขาจึงเตลิดหนีออกจากบ้านมาอยู่กับพี่ชายที่ บ้านห้วยขวาง อ.ปราณบุรี จ.ประจวบคีรีขันธ์ โดยพี่ชายแบ่งไร่สับปะรดให้ทำ[ต้องการอ้างอิง]
ที่นี่ ศรคีรีเริ่มร้องเพลงอีกครั้ง โดยเข้าประกวดร้องเพลงตามงานวัด และคว้ารางวัลมากมาย  จนเพื่อนชื่อ ประยงค์ วงศ์สัมพันธ์ ซึ่งเป็นโฆษกงานวัดและงานบุญต่าง ๆ มาชวนให้ร่วมวงที่เช่าเครื่องดนตรี และจ้างครูดนตรีจากที่ค่ายธนะรัชต์ มาสอน เพื่อความสนุกในหมู่บ้าน ต่อมาเมื่อคนรู้จักมากขึ้น จึงตั้งวง "รวมดาววัยรุ่น" ฝึกซ้อมและเปิดวงครั้งแรกที่วัดเฉลิมประดิษฐาราม (วัดหนองตาแต้ม) ซึ่งไม่ไกลจากบ้านนัก ที่ต่อมาเปลี่ยนชื่อเป็น "รวมดาวเมืองปราณ" รับงานแสดงทั่วไปตามบ้านที่ขายสับปะรดได้โดยไม่คิดเงินทอง ตอนนั้นศรคีรีร้องเพลงแบบรำวง และใช้ชื่อ "พนมน้อย" เพราะร้องเพลงของ พนม นพพร และศักดิ์ชาย วันชัย ต่อมาได้นำวงมาแสดงในงานปีใหม่ของจังหวัด  "ประหยัด สมานมิตร" ผู้ว่าราชการจังหวัด ได้ฟังเสียงและเห็นหน้าก็รักใคร่ชอบพอ จึงเปลี่ยนชื่อให้เป็น ศรคีรี ศรีประจวบ
หลังจากนั้น วิจิตร ฤกษ์ศิลป์วิทยา คนอยู่ใกล้บ้านกันให้การสนับสนุนเพื่อวงดนตรีแข็งแรงขึ้นและพากันเข้ากรุงเทพฯ เช่าเวลารายการวิทยุยานเกราะจาก จำรัส วิภาตะวัธ วิ่งล่องกรุงเทพฯ - ประจวบฯ อยู่บ่อย ๆ ก็ได้พบกับ เพลิน พนาวัลย์ ที่พาเขาไปพบครูไพบูลย์ บุตรขัน ที่บ้าน ตามคำขอร้องของศรคีรี
วงการเพลง

ภูพาน เพชรปฐมพร อดีตนักร้องลูกวงที่ใกล้ชิดกับศรคีรีในวงรวมดาววัยรุ่นเล่าว่าตอนไปขอเพลงตอนนั้นครูมีนักร้องที่ดังมากคือรุ่งเพชร แหลมสิงห์เป็นลูกศิษย์อยู่ ศรคีรีก็ร้องเพลงแนวเดียวกัน ครูไพบูลย์ก็ไม่ให้ จึงต้องเที่ยวไปเที่ยวมาอยู่หลายครั้งจนครูใจอ่อน เพลงแรกที่ได้มาคือ น้ำท่วม ตอนที่บันทึกเพลง น้ำท่วม จ. ประจวบคีรีขันธ์ เสียหายอย่างมาก สับปะรดถูกน้ำท่วมทั้งหมด  นอกจากนั้น ครูก็ยังให้เพลงมาอีก 3 เพลง คือ "บุพเพสันนิวาส", "แม่ค้าตาคม", "วาสนาพี่น้อย" สำหรับการบันทึกเสียงครั้งแรกนั้น  ชุดแรกมีทั้งหมด 6 เพลง คือ น้ำท่วม, บุพเพสันนิวาส, วาสนาพี่น้อย, แม่ค้าตาคม, พอหรือยัง และบางช้าง  งานนี้ศรคีรี เปลี่ยนสภาพจากนักร้องเพลงรำวง มาเป็นนักร้องเพลงหวานโดยสมบูรณ์
หลังจากเพลงเริ่มเป็นที่รู้จัก ศรคีรีลงมาอยู่กรุงเทพฯ แต่ยังไม่นำวงดนตรีมาด้วย  โดยจะนำมาก็แต่เมื่อมีงานครั้งแรกในกรุงเทพฯ เขาเปิดการแสดงงานศพน้องชายครูไพบูลย์ที่ วัดหลักสี่ บางเขน 
จากนั้นวงก็เริ่มรับงานในกรุงเทพฯ และเดินสายทั่วประเทศ และในการออกเดินสายใต้เป็นครั้งแรก วงประสบความสำเร็จอย่างงดงาม จัดว่าเป็นวงที่มีค่าตัวแพงวงหนึ่ง ช่วงนั้นศรคีรีได้มีโอกาสแสดงหนังของครูรังสี ทัศนพยัคฆ์ เรื่อง "มนต์รักจากใจ" ด้วย
ต่อมาศรคีรีมีชื่อเข้าไปพัวพันคดีสังหาร วิจิตร เลิศศิลปวิทยา หัวหน้าวงดนตรีจตรไพบูลย์ พร้อมพวกอีก 4 คน ชื่อเสียงจึงตกลงไปบ้าง แต่ในที่สุดก็พิสูจน์ตัวเองได้ และกลับมาอีกครั้งในเพลง "ตะวันรอนที่หนองหาร" "อยากรู้ใจเธอ" รักแล้งเดือนห้า" "ลานรักลั่นทม" และ "คิดถึงพี่ไหม"
ซึ่งเพลง "คิดถึงพี่ไหม" มีเบื้องหลังของเพลงนี้คือ ในขณะบันทึกเสียงศรคีรีร้องโดยปิดไฟมืด ซึ่งเขาไม่เคยทำมาก่อน เพลงนี้แต่งโดย พยงค์ มุกดา โดย ทิว สุโขทัย เคยร้องไว้เป็นคนแรกและเสียชีวิตไปก่อนหน้า และเพลงนี้เป็นเพลงสุดท้ายที่ศรคีรีได้บันทึกเสียงไว้
ชีวิตส่วนตัว

ศรคีรีได้สมรสกับบุญนาค ทองประสงค์ (นามสกุลเดิม แสงทับทิม) มีบุตรธิดาร่วมกัน 3 คน เป็นลูกชาย 2 คนและผู้หญิง 1 คน นั่นคือ สมศักดิ์ ทองประสงค์, เพ็ญรุ่ง ทองประสงค์ และสันติ ทองประสงค์
การเสียชีวิต

ก่อนเสียชีวิต ศรคีรีเคยไปทำการแสดงที่โรงหนังเอกมัยราม่า มีบุคคลคนหนึ่งนำเอาพวงมาลัยดอกไม้สด แต่คาดด้วยผ้าดำแบบที่ทำไว้สำหรับผู้เสียชีวิตมอบให้เขาบนเวทีในขณะร้องเพลง เขาก็รับไว้ด้วยความเกรงใจ เมื่อกลับเข้าหลังเวที เขาสั่งเลิกการแสดงคืนนั้นทันทีหลังจากที่ร้องเพลงได้เพียง 5 เพลง
ศรคีรีได้เสียชีวิตจากอุบัติเหตุทางรถยนต์เมื่อวันที่ 30 มกราคม พ.ศ. 2515 ในวัยเพียง 25 ปี โดยเหตุการณ์เกิดขึ้นในช่วงเวลาประมาณ 03.00 - 05.00 น. ที่บริเวณริมถนนพหลโยธิน ช่วงหลัก กม.ที่ 448 - 449 ตำบลอ่างทอง อำเภอเมือง จังหวัดกำแพงเพชร ขณะเดินทางกลับจากการแสดงที่วัดหน้าพระธาตุ อำเภอพิชัย จังหวัดอุตรดิตถ์ เข้าเมืองกรุงเทพมหานคร เพื่อเปิดทำการแสดงที่วัดภาษี เอกมัย ในช่วงค่ำ
มีการคาดว่า[ใคร?]คนขับรถของศรคีรีเกิดอาการง่วง จึงจอดรถเก๋งโตโยต้าคราวน์ข้างทางเพื่อหลับพักข้างทาง แต่ปรากฏว่ามีรถบรรทุกไม้วิ่งมาด้วยความเร็วสูงประกอบกับในขณะนั้นพื้นที่บริเวณนั้นยังเป็นสะพานสูง เมื่อรถบรรทุกไม้วิ่งมาด้วยความเร็ว เมื่อถึงสะพานก็ทำให้รถกระโดดเสียหลัก ขึ้นไปทับรถของศรคีรี ทำให้เขาเสียชีวิตคาที่
หลังการแสดงในวันนั้น ลูกวงได้ออกเดินทางมายังจุดนัดพบที่ปั๊มน้ำมันแห่งหนึ่งก่อน แต่หลังจากที่ลูกวงรออยู่นาน หัวหน้าวงยังเดินทางมาไม่ถึง จึงออกเดินทางต่อ แต่วิ่งไปสักระยะหนึ่ง ก็มีรถพลเมืองดีวิ่งไล่ตามและเรียกให้จอด เพื่อแจ้งข่าวเรื่องการประสบอุบัติเหตุของรถของศรคีรี หลังพบใบปลิวการแสดงปลิวออกจากรถศรคีรีเกลื่อนกลาด หลังรถบัสวิ่งกลับไปก็พบศพดังกล่าว ข้อมูลบางแหล่งบอกว่า ศรคีรีเสียชีวิตประมาณ 8.00 น. ซึ่งเวลาดังกล่าวน่าจะเป็นเวลาที่พบศพมากกว่า
ครูไพบูลย์ บุตรขัน เคยเขียนไว้อาลัยการจากไปของศรคีรีว่า "แด่สุดรัก เธอเกิดมาเป็นผู้กล่อมโลก ฉันเป็นผู้ถ่ายทอดอารมณ์ บัดนี้เธอจากโลกไปแล้วเหลือเพียงเสียงเพลง ศรคีรี ศรีประจวบ ฉันเสียดาย เสียดายจริง ๆ เพราะเธอควรจะอยู่กล่อมโลกให้นานกว่านี้"
ผลงานเพลงดัง

ศรคีรี ศรีประจวบ บันทึกผลงานเพลงเอาไว้ทั้งสิ้น 34 เพลง ดังนี้
น้ำท่วม (ไพบูลย์ บุตรขัน)
บุพเพสันนิวาส (ไพบูลย์ บุตรขัน)
แม่ค้าตาคม (ไพบูลย์ บุตรขัน)
ฝนตกฟ้าร้อง (ไพบูลย์ บุตรขัน)
ขี้เหร่ก็รัก (ไพบูลย์ บุตรขัน)
พระอินทร์เจ้าขา (ไพบูลย์ บุตรขัน) เพลงแก้คือ เทวดาเจ้าคะ - เตือนใจ บุญพระรักษา
คิดถึงพี่ไหม (พยงค์ มุกดา) เพลงแก้คือ น้องคิดถึงพี่ - ขวัญดาว จรัสแสง (เป็นเพลงสุดท้ายในการบันทึกเสียงก่อนเสียชีวิต)
วาสนาพี่น้อย (ไพบูลย์ บุตรขัน)
มนต์รักแม่กลอง (ไพบูลย์ บุตรขัน)
ดอกรักบานแล้ว (ไพบูลย์ บุตรขัน)
หนุ่มนาบ้ารัก (ไพบูลย์ บุตรขัน)
ทุ่งรัก (พงษ์ศักดิ์ จันทรุกขา)
พอหรือยัง (ชลธี ธารทอง)
บางช้าง (ศรคีรี ศรีประจวบ) เพลงแก้คือ สาวบางช้าง - ขวัญดาว จรัสแสง
หวานเป็นลมขมเป็นยา (สำเนียง ม่วงทอง)
เฝ้าดอกฟ้า (ไพบูลย์ บุตรขัน)
หนาวลมที่เรณู (สุรินทร์ ภาคศิริ) (สนธิ สมมาตร เคยนำมาร้อง)
ตะวันรอนที่หนองหาร (พงษ์ศักดิ์ จันทรุกขา)
เสียงขลุ่ยบ้านนา (เกษม สุวรรณเมนะ) (สายัณห์ สัญญา เคยนำมาร้อง แต่เปลี่ยนชื่อเพลงเป็น เสียงขลุ่ยเรียกนาง) เพลงแก้คือ มนต์ขลังเสียงขลุ่ย - วันเพ็ญ เดือนเต็มดวง
หนุ่มกระเป๋า (สุรินทร์ ภาคศิริ)
รักแล้งเดือนห้า (ไพบูลย์ บุตรขัน)
ลานรักลั่นทม (ไพบูลย์ บุตรขัน)
รักจากใจ (สำเนียง ม่วงทอง)
ไปให้พ้น (สมนึก ปราโมทย์)
คนมีเวร (สงเคราะห์  สมัตภาพงษ์)
อยากรู้ใจเธอ (ไพบูลย์ บุตรขัน)
เข็ดแล้ว (ไพบูลย์ บุตรขัน)
แม่กระท้อนห่อ (พยงค์ มุกดา)
ทุ่งสานสะเทือน (พยงค์ มุกดา)
แล้งน้ำใจ (ชิงชัย ชุ่มชูจันทร์)
หนุ่มนา (พงษ์ศักดิ์ จันทรุกขา)
เสียงซุงเว้าสาว (ไพบูลย์ บุตรขัน)
รักเธอหมดใจ (ไพบูลย์ บุตรขัน)
กล่อมนางนอน (ไพบูลย์ บุตรขัน)
ผลงานการแสดง

มนต์รักจากใจ กำกับโดย รังสี ทัศนพยัคฆ์ และศรคีรีได้ร้องเพลง "ลานรักลั่นทม" และ "รักแล้งเดือนห้า" ประพันธ์โดยครูไพบูลย์ บุตรขัน ประกอบภาพยนตร์เรื่องนี้ด้วย
เกียรติยศ

ปี 2547 ผลงานเพลง "เสียงขลุ่ยเรียกนาง" ของศรคีรี ศรีประจวบ จากการประพันธ์โดย เกษม สุวรรณเมนะ และขับร้องใหม่โดย ไท ธนาวุฒิ ได้รับรางวัล "มาลัยทอง" ประเภทเพลงเก่าทำใหม่ยอดเยี่ยม
มิสเตอร์โมเดลอินเตอร์เนชันแนล

| --- | --- |

ก่อตั้ง: ค.ศ. 2013
ประเภท: ประกวดความงามชาย
สํานักงานใหญ่: ไมแอมี
ที่ตั้ง:  สหรัฐ
ภาษาทางการ : อังกฤษ
เว็บไซต์: official website
มิสเตอร์โมเดลอินเตอร์เนชันแนล (อังกฤษ: Mister Model International) เป็นประกวดความงามชายประจำปี ก่อตั้งขึ้นในปี ค.ศ. 2013 ซึ่งครั้งแรกของการประกวดมิสเตอร์โมเดลอินเตอร์เนชันแนลได้รับการจัดขึ้นที่ซานโตโดมิงโก สาธารณรัฐโดมินิกัน เมื่อวันที่ 1 พฤศจิกายน ค.ศ. 2013 ผู้ที่ได้รับตำแหน่งมิสเตอร์โมเดลอินเตอร์เนชันแนล 2013 คนแรกได้แก่ วิลเลียน เรช จากประเทศบราซิล
ผู้ดำรงตำแหน่งมิสเตอร์โมเดลอินเตอร์เนชันแนลปัจจุบันคือ เอดูอาร์โด ฮอร์วัธ (Eduardo Horvath) จากบราซิล ได้รับตำแหน่งเมื่อวันที่ 11 พฤษภาคม ค.ศ. 2024 ในการ์ตาเฮนา, โคลอมเบีย
ผู้ดำรงตำแหน่ง

| ปี | มิสเตอร์โมเดลอินเตอร์เนชันแนล | รองชนะเลิศ> อันดับที่ 1 | รองชนะเลิศ> อันดับที่ 2 | รองชนะเลิศ> อันดับที่ 3 | รองชนะเลิศ> อันดับที่ 4 | สถานที่จัดประกวด | ผู้เข้าประกวด |
| --- | --- | --- | --- | --- | --- | --- | --- |
| 2013 | วิลเลียน เรช  บราซิล | Hugo Sanges Trufelli  เฟร์นันดูจีนอโรนยา | Victor Matos  สหรัฐ | Alonso Toledo  เปรู | Nick Tc Cheng  สิงคโปร์ |  ซานโตโดมิงโก, สาธารณรัฐโดมินิกัน | 10 |
| 2014 | วิซตอร์ ซานัตตา  เฟร์นันดูจีนอโรนยา | Josué Amado  ปวยร์โตรีโก | Jerry Suero  เกาะซาโอนา | Adam Davie  ฟิลิปปินส์ | Pratik Virk  อินเดีย |  ซานโตโดมิงโก, สาธารณรัฐโดมินิกัน | 16 |
| 2015 | เมลบิน โรมัน  ปวยร์โตรีโก | Phany Padaraju  อินเดีย | Eduardo Ferreira  บราซิล | Jairo Zapata  โคลอมเบีย | Rabih El Zein  เลบานอน |  ไมแอมี, สหรัฐอเมริกา | 21 |
| 2016 | นรภัทร สกุลซ้ง  ไทย | Alejandro Nieto  สเปน | Pape Boubou Ndiaye  เซเนกัล | Mike Jacobi  เยอรมนี | Karl Reeser Muddu  สหรัฐ |  นิวเดลี, อินเดีย | 27 |
| 2018 | โฮเซ มานูเอล อัลกัลเด  ชิลี | Marco D'Elia  อิตาลี | Tarek Moaykel  เลบานอน | Guillermo  เปรู | Mauricio Medellin  เม็กซิโก |  ไมแอมี, สหรัฐอเมริกา | 28 |
| 2019 | เซอร์จิโอ เอยาล่า  สเปน | Javier Garcia Conde  เกาะซาโอนา | Danupong Kamda  ไทย | Jose Manuel Rosario  ปวยร์โตรีโก | Nico Asanza  เอกวาดอร์ |  เชียงใหม่, ไทย | 25 |
| 2021 | ไบรอัน มาโตส  ปวยร์โตรีโก | Luis Gustavo Couto  บราซิล | Josias Mendez  กูราเซา | Armaan Hakim  อินเดีย | Reawat Ping  ไทย |  ซานโตโดมิงโก, สาธารณรัฐโดมินิกัน | 28 |
| 2024 | เอดูอาร์โด ฮอร์วัธ  บราซิล | Luis Colorado  โคลอมเบีย | Gerardo Sansegundo  สเปน | ไม่มีผู้ได้รับรางวัล | ไม่มีผู้ได้รับรางวัล |  การ์ตาเฮนา, โคลอมเบีย | 23 |
สถิติการประกวด > จำนวนผู้ชนะเลิศแบ่งตามภูมิภาค

| 0 | 1 | 2 |
| --- | --- | --- |
| ทวีป | จำนวน | ประเทศ/ดินแดน |
|  เอเชีย | 1 | ไทย (1) |
|  อเมริกา | 6 | ปวยร์โตรีโก (2), บราซิล (2), เฟร์นันดูจีนอโรนยา (1), ชิลี (1) |
|  ยุโรป | 1 | สเปน (1) |
|  แอฟริกา | 0 |  |
|  โอเชียเนีย | 0 |  |
ตัวแทนประเทศไทย

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
| 2025 | แจ๊ค ไททัส | กรุงเทพมหานคร |  |  |
| 2024 | นฤดล ทักขินาราม | เชียงใหม่ | เข้ารอบ 15 คนสุดท้าย |  1 รางวัลพิเศษ  มิสเตอร์เอเลแกนซ์  |
| 2022 | ปิยพงษ์ คำมีสว่าง | กรุงเทพมหานคร | ไม่สามารถเข้าร่วมการประกวดได้ | ไม่สามารถเข้าร่วมการประกวดได้ |
| 2021 | เรวัติ ชุมรอด | สงขลา | รองอันดับ 4 |  4 รางวัลพิเศษ  ชุดประจำชาติยอดเยี่ยม  เบสโมเดลเอเชียแปซิฟิก  อันดับที่ 2 - โมเดลอินเทอร์เน็ตยอดเยี่ยม  10 คนสุดท้าย - บอดี้ยอดเยี่ยม  |
| 2019 | ดนุพงษ์ คำดา | เชียงใหม่ | รองอันดับ 2 |  2 รางวัลพิเศษ  มิสเตอร์เล้งทัวร์  5 คนสุดท้าย - ชุดประจำชาติยอดเยี่ยม  |
| 2016 | นรภัคร สกุลซ้ง | นครพนม | มิสเตอร์โมเดลอินเตอร์เนชันแนล 2016 |  4 รางวัลพิเศษ  เบสโมเดลเอเชียแปซิฟิก  ขวัญใจช่างภาพ  ความสามารถพิเศษยอดเยี่ยม  เคแอลโซโกเทรนด์เซ็ตเตอร์  มิสเตอร์กายอีเลเจ้นทน์  มิสเตอร์เอเลแกนซ์  |
ดูเพิ่ม

รายการประกวดความงาม
แหล่งข้อมูลอื่น

Official website เก็บถาวร 2016-12-24 ที่ เวย์แบ็กแมชชีน
| ด ค กการประกวดความงามนานาชาติ |
| --- | --- |
การประกวดผู้หญิง (แกรนด์สแลม):  มิสเวิลด์  มิสยูนิเวิร์ส  มิสอินเตอร์เนชันแนล  มิสซูปราเนชันแนล  มิสแกรนด์อินเตอร์เนชันแนล 
การประกวดผู้หญิง:  มิสเอิร์ธ  มิสอินเตอร์คอนติเนนตัล  มิสโมเดลออฟเดอะเวิลด์  เวิลด์มิสยูนิเวอร์ซิตี้  มิสออลเนชันส์  มิสทัวริซึมเวิลด์ (สหราชอาณาจักร)  มิสทัวริซึมควีนออฟเดอะเยียร์อินเตอร์เนชันแนล  ท็อปโมเดลออฟเดอะเวิลด์  มิสทัวริซึมอินเตอร์เนชันแนล  มิสทัวริซึมควีนอินเตอร์เนชันแนล  เดอะมิสโกลบ  มิสออราอินเตอร์เนชันแนล  มิสทัวริซึมเมโทรโพลิตันอินเตอร์เนชันแนล  มิสเฟรนด์ชิพอินเตอร์เนชันแนล  ซูเปอร์โมเดลอินเตอร์เนชันแนล  เฟซออฟบิวตีอินเตอร์เนชันแนล  มิสโกลบอล  มิสอีโคอินเตอร์เนชันแนล  มิสทัวริซึมเวิลด์ (จีน)  มิสแพลนเน็ตอินเตอร์เนชันแนล  มิสแฟบิวลัสอินเตอร์เนชันแนล  มิสชาร์ม  มิสคอสโม  เรย์นาอินเตร์นาซิโอนัลเดลกากาโอ  มิสเซาท์อีสต์เอเชียทัวริซึมแอมบาสเดอร์  มิสยูไนเต็ดคอนติเนนท์  มิสไชนิสเวิลด์  เรย์นา อิสปาโนอาเมริกานา  มิสไชนิสอินเตอร์เนชั่นแนล  มิสเอเชีย  เรย์น่า มูนเดียล เดล บานาโน  เรย์นาโด อินเตร์นาเซียวนัล เดล กาเฟ  มิสเอเชียแปซิฟิกอินเตอร์เนชันแนล  มิสซิสอินเตอร์เนชันแนล (สิงคโปร์)  มิสซิสยูนิเวิร์ส  มิสซิสโกลบ  มิสซิสเวิลด์  มิสซิสอินเตอร์เนชันแนล (สหรัฐ)  มิสอีโคทีนอินเตอร์เนชันแนล  ปรินส์แอนด์ปรินส์เซสอินเตอร์เนชันแนล  มิสทีนอินเตอร์เนชันแนล (สหรัฐ)  มิสทีนอินเตอร์เนชันแนล (เอกวาดอร์)  มิสทีนอินเตอร์เนชันแนล (อินเดีย)  มิสโกลบ  มิสทัวร์ลิซึมควีนเอเชีย  มิสโกลบอลบิวตีควีน  มิสแอมบาสซเดอร์  มิสโกลบอินเตอร์เนชันแนล 
การประกวดผู้ชาย (แกรนด์สแลม):  แมนฮันต์อินเตอร์เนชันแนล  มิสเตอร์เวิลด์  มิสเตอร์อินเตอร์เนชันแนล  มิสเตอร์โกลบอล  มิสเตอร์ซูปราเนชันแนล 
การประกวดผู้ชาย:  แมนออฟเดอะเวิลด์  แมนฮอตสตาร์อินเตอร์เนชันแนล  เวิลด์ฟิตเนสซูเปอร์โมเดล  มิสเตอร์เฟรนด์ชิปอินเตอร์เนชันแนล  มิสเตอร์เวิร์คคิงเมนอินเตอร์เนชันแนล  มิสเตอร์คอนติเนนตัลเวิลด์  มิสเตอร์ยูไนเต็ดเวิลด์  มิสเตอร์แกรนด์อินเตอร์เนชันแนล  มิสเตอร์เนชันแนลยูนิเวิร์ส  แมนออฟเดอะเยียร์  มิสเตอร์ทัวริซึมเวิลด์  มิสเตอร์โมเดลอินเตอร์เนชันแนล  มิสเตอร์โกลบอลทีน  แมนยูนิเวิร์สโมเดล  มิสเตอร์ยูนิเวอร์แซลแอมบาสซาเดอร์ 
การประกวดแอลจีบีที+:  มิสอินเตอร์เนชั่นแนลควีน 
การประกวดอื่นๆ:  มิสแฟบบิวลัสอินเตอร์เนชันแนล  มิสแอนด์มิสเตอร์เดฟเวิลด์แอนด์ยุโรปแอนด์เอเชีย  ปรินส์แอนด์ปรินส์เซสอินเตอร์เนชันแนล  มิสแอนด์มิสเตอร์อินเตอร์เนชันแนล
เจ้าชายยูจีโน ดยุกแห่งเจนัว

เจ้าชายยูจีโน ดยุกแห่งเจนัว (อังกฤษ: Prince Eugenio, Duke of Genoa) ประสูติเมื่อวันที่ 13 มีนาคม ค.ศ. 1906 ณ ตูริน อิตาลี เป็นพระโอรสพระองค์สุดท้องใน เจ้าชายโทมัส ดยุกแห่งเจนัว กับ  เจ้าหญิงอิซาเบลลาแห่งบาวาเรีย ทรงเป็นดยุกแห่งเจนัว พระองค์ที่ 5 และพระองค์สุดท้าย
เสกสมรส

พระองค์ทรงเสกสมรสกับ   เจ้าหญิงลูเซียแห่งบูร์บง-ซิซิลีทั้งสอง พระธิดาใน เจ้าชายเฟอร์ดินานด์ ปิอุส ดยุกแห่งคาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย เมื่อวันที่ 29 ตุลาคม ค.ศ. 1938 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระชายารับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
เจ้าหญิงมาเรีย อิซาเบลลาแห่งซาวอย-เจนัว
โดยหลังจากที่ ราชอาณาจักรอิตาลี สิ้นสุดลง พระองค์และพระชายา พระธิดา เสด็จไปประทับยัง บราซิล โดยทรงงานในฟาร์มส่วนพระองค์ และสิ้นพระชนม์เมื่อวันที่ 8 ธันวาคม ค.ศ. 1996 สิริพระชันษา 90 ชันษา โดยถัดจากนั้นเพียง 5 ปี ในปี ค.ศ. 2001 พระชายา คือ  เจ้าหญิงลูเซียแห่งบูร์บง-ซิซิลีทั้งสอง ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน
เนื่องจากพระองค์มีพระธิดาเพียงพระองค์เดียว ไม่ทรงมีพระโอรสสืบพระอิสริยยศ บรรดาศักดิ์ดยุกแห่งเจนัว และ ดยุกแห่งแอนโคนา จึงสิ้นสุดที่พระองค์
เครื่องราชอิสริยาภรณ์

Knight of the Supreme Order of the Most Holy Annunciation
Knight of the Order of Saints Maurice and Lazarus
Knight Grand Cross of Justice of the Sacred Military Constantinian Order of Saint George
Knight of Honor and Devotion of the Sovereign Military Hospitaller Order of Saint John of Jerusalem, of Rhodes and of Malta
Knight of the Order of Saint Hubert
โรงเรียนเบญจมเทพอุทิศจังหวัดเพชรบุรี

| โรงเรียนเบญจมเทพอุทิศ จังหวัดเพชรบุรี |
| --- | --- |
Benchamatheputhit Phetchaburi School

ที่ตั้ง

184/2 ถนนคีรีรัฐยา ตำบลคลองกระแชง อำเภอเมืองเพชรบุรี จังหวัดเพชรบุรี 76000
ข้อมูล
ชื่ออื่น: บ.ม. / BMP
ประเภท: โรงเรียนมัธยมศึกษาขนาดใหญ่พิเศษ
คติพจน์: การศึกษาพัฒนาคน คนพัฒนาชาติ
สถาปนา: 1 สิงหาคม พ.ศ. 2460
ผู้ก่อตั้ง: สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1005760102
ผู้อำนวยการ: นายอาวุธ ทัศนา
ระดับปีที่จัดการศึกษา: ม. 1 - 6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาฝรั่งเศส  ภาษาญี่ปุ่น  ภาษาจีน
ห้องเรียน: 81 ห้องเรียน (ภายในปี 2567)
พื้นที่: 34 ไร่ 1 งาน 78.05 ตารางวา
สี:   กรมท่า   ขาว
เพลง: มาร์ชกรมท่า-ขาว
ต้นไม้: ไทร
พระพุทธรูป: พระพุทธพัชรไพโรจนาธิฤทธิ์ เบญจมเทพอุทิศปฏิมา
เว็บไซต์: www.bmp.ac.th
โรงเรียนเบญจมเทพอุทิศจังหวัดเพชรบุรี เป็นโรงเรียนมัธยมศึกษาขนาดใหญ่พิเศษ ประจำจังหวัดเพชรบุรี รับนักเรียนแบบสหศึกษา เปิดทำการเรียนการสอนในระดับชั้นมัธยมศึกษาปีที่ 1 - 6  ชื่อเดิม โรงเรียนสตรีเพชรบุรีเบ็ญจมเทพอุทิศ
ประวัติ

ใน พ.ศ. 2453 ราษฎรจังหวัดเพชรบุรี ได้ร่วมกันบริจาคเงิน จำนวน 2,700 บาท เพื่อจัดสร้างพระบรมรูปพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์ไว้ที่พระราชวังรามราชนิเวศน์ (วังบ้านปืน) แต่ยังไม่ทันได้สร้าง พระบาทสมเด็จพระจุลจอมเกล้าเจ้าอยู่หัว รัชกาลที่ 5 ก็ได้เสด็จสวรรคตในวันที่ 23 ตุลาคม พ.ศ. 2453 ลงเสียก่อน
มหาอำมาตย์ตรีพระยาเพชรพิไสยศรีสวัสดิ์ ซึ่งเป็นข้าหลวงประจำจังหวัดเพชรบุรีในขณะนั้น จึงได้ขอพระราชทานเงินบริจาคจำนวนดังกล่าว มาสร้างเป็นโรงเรียนสตรีประจำจังหวัดขึ้น โดยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามโรงเรียนว่า เบญจมเทพอุทิศ อันเป็นมงคลนาม เพื่ออุทิศวิทยาทานทูลเกล้าถวายแด่พระบาทสมเด็จพระจุลจอมเกล้าเจ้าอยู่หัว โรงเรียนจึงมีชื่อเดิมว่า โรงเรียนสตรีเพชรบุรีเบ็ญจมเทพอุทิศ ได้เปิดทำการเรียนการสอนครั้งแรก เมื่อวันที่ 1 สิงหาคม พ.ศ. 2460
ใน พ.ศ. 2473 สมเด็จพระเจ้าพี่นางเธอ เจ้าฟ้าวไลยอลงกรณ์ กรมหลวงเพชรบุรีราชสิรินธร ได้พระราชทานเงินส่วนพระองค์จำนวน 6,000 บาท เพื่อรื้ออาคารเดิม และก่อสร้างอาคารใหม่ที่เดิม นอกจากนี้ยังพระราชทานเงินส่วนพระองค์จำนวน 2,000 บาท เพื่อจัดซื้ออุปกรณ์เพิ่มเติม
ใน พ.ศ. 2498 โรงเรียนได้ย้ายมา ณ ที่ตั้งปัจจุบัน อันเป็นที่ดินทรัพย์สินส่วนพระมหากษัตริย์ เนื้อที่ 36 ไร่ 1 งาน 76 ตารางวา และใช้ชื่อใหม่ว่า  โรงเรียนเบญจมเทพอุทิศจังหวัดเพชรบุรี  เรื่อยมาจนถึงปัจจุบัน
ใน พ.ศ. 2509 นายทวน สิงห์ประเสริฐ ได้บริจาคทรัพย์สร้างอาคารอุทิศให้ นางเอื้อน สิงห์ประเสริฐ เป็นอาคารทรงไทยประยุกต์ และอาคารหลังนี้ได้รับพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช รัชกาลที่ 9 และ สมเด็จพระนางเจ้าสิริกิติ์ พระบรมราชินีนาถ พร้อมพระเจ้าลูกเธอและพระเจ้าลูกยาเธอ โปรดเกล้า เสด็จเปิดอาคาร เริ่มแรกใช้เป็นอาคารเรียน และเปลี่ยนมาใช้เป็นห้องสมุด กว่า 30 ปี
ใน พ.ศ. 2514 มีการเปิดหลักสูตรมัธยมศึกษาตอนปลาย (ม.ศ.1-5) จึงได้สร้างอาคารเรียน 3 ชั้นอีก 1 หลัง ซึ่งคือ อาคาร 4 ในปัจจุบัน
ใน พ.ศ. 2518 ทางโรงเรียนเข้าโครงการพัฒนาโรงเรียนมัธยมศึกษาภูมิภาค งบประมาณที่ได้จากการเข้าร่วมโครงการ ประมาณ 12,270,000 บาท ทำให้มีการก่อสร้างอาคารเรียนและส่วนต่าง ๆ ดังนี้
อาคารวิทยาศาสตร์ 1 หลัง 3 ชั้น (อาคาร 5)
อาคารเรียน 3 ชั้น (อาคาร 6)
โรงฝึกงานอุตสาหกรรม 2 หลัง
อาคารคหกรรมศิลป์ 2 หลัง
หอประชุม 1 หลัง
บ้านพักครู 12 หลัง
บ้านพักภารโรง 4 หลัง
เรือนเพาะชำ 1 หลัง
ประตูและรั้วโรงเรียน ถนนภายในโรงเรียน และระบบประปา ไฟฟ้าที่สะดวกขึ้น
หลักสูตรที่เปิดสอน > ระดับชั้นมัธยมศึกษาตอนต้น

| โครงการ | ชื่อโครงการ | ชื่อโครงการ | ระดับชั้นละ (ห้อง) | ระดับชั้นละ (คน) |
| --- | --- | --- | --- | --- |
| โครงการห้องเรียนพิเศษ | โครงการห้องเรียนพิเศษวิทยาศาสตร์ คณิตศาสตร์เทคโนโลยี และสิ่งแวดล้อม | Enrichment Program of Science, Mathematics, Technology and Environment : SMTE | 1 | 30 |
| โครงการห้องเรียนพิเศษ | โครงการส่งเสริมความเป็นเลิศด้านคณิตศาสตร์และวิทยาศาสตร์ | Mathematics and Science Smart : MS Smart | 1 | 36 |
| โครงการห้องเรียนพิเศษ | โครงการส่งเสริมความเป็นเลิศด้านคณิตศาสตร์และวิทยาศาสตร์ ภาคภาษาอังกฤษ | English Program : EP | 2 | 60 |
| โครงการห้องเรียนพิเศษ | โครงการห้องเรียนอัจฉริยภาพวิทยาศาสตร์และคณิตศาสตร์ สองภาษา | Science - Math Bilingual Program : Education Hub | 1 | 25 |
| โครงการห้องเรียนปกติ | ห้องเรียนวิทยาศาสตร์พลังสิบ | ห้องเรียนวิทยาศาสตร์พลังสิบ | 1 | 40 |
| โครงการห้องเรียนปกติ | ห้องเรียนปกติ | ห้องเรียนปกติ | 7 | 280 |
| รวม | รวม | รวม | 13 | 471 |
หลักสูตรที่เปิดสอน > ระดับชั้นมัธยมศึกษาตอนปลาย

| โครงการ | ชื่อโครงการ | ชื่อโครงการ | ระดับชั้นละ (ห้อง) | ระดับชั้นละ (คน) |
| --- | --- | --- | --- | --- |
| โครงการห้องเรียนพิเศษ | โครงการห้องเรียนพิเศษวิทยาศาสตร์ คณิตศาสตร์เทคโนโลยี และสิ่งแวดล้อม | Enrichment Program of Science, Mathematics, Technology and Environment : SMTE | 1 | 30 |
| โครงการห้องเรียนพิเศษ | โครงการส่งเสริมความเป็นเลิศด้านคณิตศาสตร์และวิทยาศาสตร์ | Mathematics and Science Smart : MS Smart | 2 | 72 |
| โครงการห้องเรียนพิเศษ | โครงการส่งเสริมความเป็นเลิศด้านภาษาอังกฤษและภาษาจีน | English and Chinese Smart : EC Smart | 1 | 25 |
| โครงการห้องเรียนพิเศษ | โครงการส่งเสริมความเป็นเลิศด้านคณิตศาสตร์และภาษาอังกฤษ | Mathematics and English Smart : ME Smart | 0.5 | 18 |
| โครงการห้องเรียนพิเศษ | โครงการส่งเสริมความเป็นเลิศด้านภาษาอังกฤษและภาษาฝรั่งเศส | English and French Smart : EF Smart | 0.5 | 18 |
| โครงการห้องเรียนพิเศษ | โครงการห้องเรียนอัจฉริยภาพวิทยาศาสตร์ - คณิตศาสตร์ สองภาษา | Science - Math Bilingual Program : Education Hub | 1 | 36 |
| โครงการห้องเรียนปกติ | แผนการเรียน | วิทยาศาสตร์พลังสิบ | 1 | 40 |
| โครงการห้องเรียนปกติ | แผนการเรียน | วิทยาศาสตร์ - คณิตศาสตร์ | 1 | 40 |
| โครงการห้องเรียนปกติ | แผนการเรียน | คณิตศาสตร์ - ภาษาอังกฤษ | 1 | 40 |
| โครงการห้องเรียนปกติ | แผนการเรียน | ภาษาอังกฤษ - ภาษาจีน | 1 | 40 |
| โครงการห้องเรียนปกติ | แผนการเรียน | ภาษาอังกฤษ - ภาษาฝรั่งเศส | 2 | 80 |
| โครงการห้องเรียนปกติ | แผนการเรียน | ภาษาอังกฤษ - ภาษาญี่ปุ่น | 1 | 40 |
| โครงการห้องเรียนปกติ | แผนการเรียน | ธุรกิจการจัดการ | 1 | 40 |
| รวม | รวม | รวม | 14 | 519 |
พระอนุสาวรีย์

พระอนุสาวรีย์ สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระรูปยืนเต็มพระองค์ สูง 170 เซนติเมตร หล่อด้วยโลหะรมดำ ประดิษฐาน ณ บริเวณประตูทางเข้าโรงเรียนเบญจมเทพอุทิศจังหวัดเพชรบุรี ประดิษฐานบนพระแท่นหินอ่อนสีขาว ต่อมา ได้มีการปรับปรุงโดยรอบบริเวณพระอนุสาวรีย์ โดยเปลี่ยนพื้นโดยรอบเป็นหินแกรนิตทั้งหมด และได้ประดิษฐานบนพระแท่นหินอ่อนสีขาวองค์ใหม่จนถึงปัจจุบัน อีกทั้ง ยังยกพื้นให้สูงขึ้นจากเดิม พร้อมทั้งประดับไฟเพิ่มแสงสว่าง อันเนื่องมาจาก เดิมโดยรอบบริเวณจะมืดมากในช่วงกลางคืน นอกจากนี้ ยังจัดสวนดอกไม้ไว้รอบพระอนุสาวรีย์ด้วย
ทำเนียบผู้บริหารโรงเรียนเบญจมเทพอุทิศจังหวัดเพชรบุรี

| ลำดับ> 1.2.3.4.5.6.7.8.9.10.11.12.13.14.15.16.17.18.19.20.21 | รายนาม> ไม่พบหลักฐานแน่ชัด.นายอุ๋ย   ทรัพย์วณิช.นายชิ้น   สำราญสุข.นายเพชร   วงษ์โมราประฬาฬ.ขุนบันลือศึกษาการ.นางสาวเหรียญเพชร   ตาลวันนา.นางสาวปริ่ง   โชติพินธุ.นางโฉมยง   สุพัฒนบุตร.นางสาวลัดดา   ชาคร.นายสมพงศ์   ศิริวัฒน์.นางประหยัด   ศรีบุญชู.นางสาวปรีดา   เชื้อตระกูล.นางอุบล   ชาญใช้จักร.นางสาวรำไพ   เลี้ยงจันทร์.นางรัตนา   เชาว์ปรีชา.นายนคร   ตังคะพิภพ.ว่าที่ ร.ต.อุทิศ รุ่งธีระ.ดร. ไพบูลย์ เกตุแก้ว.นายชูรัฐ ระหว่างบ้าน.นายไกรรัฐ  สว่างเดือน.นายอาวุธ ทัศนา | ตำแหน่ง> ครูใหญ่.ครูใหญ่.ครูใหญ่.ครูใหญ่.ครูใหญ่.ครูใหญ่.ครูใหญ่.อาจารย์ใหญ่.ผู้อำนวยการระดับ 8.ผู้อำนวยการระดับ 8.ผู้อำนวยการระดับ 8.ผู้อำนวยการระดับ 8.ผู้อำนวยการระดับ 9.ผู้อำนวยการระดับ 8.ผู้อำนวยการระดับ 8.ผู้อำนวยการระดับ 10 (ค.ศ. 5).ผู้อำนวยการระดับ 8 (ค.ศ. 3).ผู้อำนวยการระดับ 9 (ค.ศ. 4).ผู้อำนวยการชำนาญการพิเศษ (ค.ศ. 3).ผู้อำนวยการชำนาญการพิเศษ (ค.ศ. 3).ผู้อำนวยการชำนาญการพิเศษ | วันที่เริ่มดำรงตำแหน่ง> พ.ศ. 2460.ธันวาคม พ.ศ. 2462.1 พฤษภาคม 2463.17 กรกฎาคม 2465.1 สิงหาคม 2467.3 มิถุนายน 2475.1 มิถุนายน 2503.10 กรกฎาคม 2510.25 กันยายน 2516.17 มีนาคม 2527.1 ตุลาคม 2528.1 พฤศจิกายน 2532.2 ตุลาคม 2533.1 ตุลาคม 2537.25 ตุลาคม 2539.30 ตุลาคม 2544.7 กุมภาพันธ์ 2551.8 กุมภาพันธ์ 2554.9 พฤศจิกายน 2559.29 พฤศจิกายน 2562.8 ตุลาคม 2567 |
| --- | --- | --- | --- |